องค์การบริหารส่วนตำบลแหลม
10

               

 รายงานการประชุมสภาองค์การบริหารส่วนตำบลแหลม
สมัยสามัญ สมัยที่ 3 ครั้งที่ 2/๒๕66
เมื่อวันที่  30 สิงหาคม พ.ศ. ๒๕66
ณ ห้องประชุมสภาองค์การบริหารส่วนตำบลแหลม
ผู้มาประชุม

	ลำดับที่
	ชื่อ - สกุล
	ตำแหน่ง
	ลายมือชื่อ

	1
	นายชีพ         ศรีสวัสดิ์
	สมาชิก อบต. ม.1
	ชีพ         ศรีสวัสดิ์

	2
	นายสมยศ      ชูเมือง
	สมาชิก อบต. ม.2
	ลาป่วย

	3
	นายวัชรินทร์   มนต์แก้ว
	สมาชิก อบต. ม.3
	วัชรินทร์    มนต์แก้ว

	4
	นายบรรยัด     แก้วมี
	ประธานสภาฯ
	บรรยัด     แก้วมี

	5
	นายเทียนชัย   หนูยิ้มซ้าย
	สมาชิก อบต. ม.5
	เทียนชัย    หนูยิ้มซ้าย

	6
	นายประสิทธิ์   กาลวงค์
	สมาชิก อบต. ม.6
	ประสิทธิ์    กาลวงค์

	7
	นายประเคียง   หนูพันธ์
	สมาชิก อบต. ม.7
	ประเคียง   หนูพันธ์

	8
	นายเจริญ       แย้มเกิด
	สมาชิก อบต. ม.8
	เจริญ       แย้มเกิด

	9
	นายสมศักดิ์     เพชรคงทอง
	รองประธานสภาฯ
	สมศักดิ์     เพชรคงทอง

	10
	ว่าที่ ร.ต.อัษฎา  จันทร์คง
	สมาชิก อบต. ม.10
	อัษฎา       จันทร์คง
















ผู้ขาดประชุม

	ลำดับที่
	ชื่อ  -  สกุล
	ตำแหน่ง
	หมายเหตุ

	1
	-
	-
	

	
	
	
	


   /ผู้เข้าร่วมประชุม  .............



ผู้เข้าร่วมประชุม

	ลำดับที่
	ชื่อ  -  สกุล
	ตำแหน่ง
	ลายมือชื่อ

	1
	นายเสทือน     ถาวรนุรักษ์
	นายก อบต.แหลม
	เสทือน        ถาวรนุรักษ์

	2
	นายจรัล       แนมไสย
	รองนายก อบต.แหลม
	จรัล           แนมไสย

	3
	นายจินดา    คงตุก
	รองนายก อบต.แหลม
	จินดา        คงตุก

	4
	นายเริงชัย     ณะแก้ว
	เลขานุการนายก อบต.แหลม
	เริงชัย        ณะแก้ว

	5
	นายปรเมศวร์  ชุมทอง
	ปลัด อบต.( เลขานุการสภาฯ )
	ปรเมศวร์     ชุมทอง

	๖
	นางดวงเดือน  ทองบุญชู
	ผู้อำนวยการกองคลัง
	ดวงเดือน     ทองบุญชู

	๗
	นายพิศนุ     เขียวรอด     
	ผู้อำนวยการกองช่าง
	พิศนุ          เขียวรอด

	๘
	นางสาวอารีย์   ตำแอ
	หัวหน้าสำนักปลัด
	อารีย์        ตำแอ

	9
	สิบเอกนิกร    เกื้อมา
	เจ้าพนักงานธุรการ
	นิกร        เกื้อมา

	
	
	
	


			เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆ เข้าห้องประชุม ได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม
เริ่มประชุมเวลา ๑๐.๐๐  น
  ประธานสภาฯ	(นายบรรยัด  แก้วมี) สวัสดีท่านสมาชิกสภาฯ ทุกท่าน ท่านคณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 3  ครั้งที่ 2/๒๕66      ซึ่งวันนี้เป็นการประชุมเกี่ยวกับการพิจารณาร่างข้อบัญญัติงบประมาณรายจ่ายประจำปีงบประมาณ 2567 วาระที่ 2 (ขั้นแปรญัตติ) และ3 (ขั้นลงมติ) ต่อไปผมจะเริ่มประชุมตามระเบียบวาระการประชุม

ระเบียบวาระที่  ๑	เรื่องที่ประธานสภาฯ แจ้งให้ที่ประชุมทราบ
-ไม่มี- 

ระเบียบวาระที่  ๒	เรื่องรับรองรายงานการประชุมครั้งที่แล้ว
		        2.1 รับรองรายงานการประชุมสภาองค์การบริหารส่วนตำบลแหลม สมัยสามัญ สมัยที่ 3 			    ครั้งที่ 1/2566   	
ประธานสภาฯ	(นายบรรยัด  แก้วมี) ต่อไปเป็นการรับรองรายงานการประชุมสภาฯ สมัยสามัญ สมัยที่ 3 ครั้งที่ 1/2566 ซึ่งรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสมัยสามัญ สมัยที่ 3 ครั้งที่ 1/2566 ให้ยกมือขอแก้ไขได้ครับ
มติที่ประชุมฯ	-ไม่มี-
ประธานสภาฯ	(นายบรรยัด  แก้วมี) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยสามัญ สมัยที่ 3 ครั้งที่ 1/2566


มติที่ประชุมฯ	-มีมติรับรอง 8 เสียง
	ไม่รับรอง  - เสียง
	งดออกเสียง  1 เสียง
ระเบียบวาระที่  ๓	เรื่องเสนอเพื่อพิจารณา
	3.1 ร่างข้อบัญญัติงบประมาณรายจ่ายประจำปีงบประมาณ พ.ศ.2567 ในวาระที่ 2 
 	     ขั้นแปรญัตติ
ประธานสภาฯ	(นายบรรยัด  แก้วมี) เรียนผู้เข้าร่วมการประชุมทุกท่าน สำหรับเรื่องเสนอเพื่อพิจารณา     เป็นการรับร่างข้อบัญญัติงบประมาณรายจ่ายประจำปีงบประมาณ พ.ศ.2567 ในวาระที่ 2 และวาระที่ 3 ซึ่งกระผมได้ทำหนังสือขอขยายเวลาต่อนายอำเภอหัวไทร เรื่องการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 2/2566 ซึ่งหากนัดหมายภายในวันที่ 15 สิงหาคม 2566 โดยนับวันเวลาจากการประชุมในครั้งแรกแล้วไม่ได้ตามห้วงเวลาที่กำหนด ซึ่งขณะนี้นายอำเภอหัวไทร ได้อนุญาตมาเรียบร้อยแล้ว สืบเนื่องจากการประชุมสภาองค์การบริหารส่วนตำบลแหลม สมัยสามัญ สมัยที่ 3 ครั้งที่ 1/2566 วาระที่ 1 ซึ่งได้รับหลักการไปแล้ว ต่อไปจะพิจารณาในวาระที่ 2 ก่อนซึ่งจากการแต่งตั้งกรรมการแปรญัตติที่ผ่านมาได้กำหนดรอรับคำแปรญัตติระหว่างวันที่ 17 – 19 สิงหาคม 2566 เวลา 08.30 – 16.30 น. ณ ที่ทำการองค์การบริหารส่วนตำบลแหลม และคณะกรรมการได้ส่งหนังสือการประชุมของคณะกรรมการแปรญัตติ มีข้อความว่า “ตามที่สภาองค์การบริหารส่วนตำบลแหลม ได้มีมติตั้งกรรมการแปรญัตติฯ ในคราวประชุมสมัยสามัญ สมัยที่ 3 ครั้งที่ 1/2566 เพื่อพิจาณาร่างข้อบัญญัติงบประมาณรายจ่ายประจำปีงบประมาณ 2567 วาระที่ 1 ขั้นรับหลักการ ไปแล้วนั้น และในวาระที่ 2 ขั้นแปรญัตติ ซึ่งสภาฯ กำหนดให้ยื่นคำแปรญัตติ ในระหว่างวันที่ 17 สิงหาคม 2566 จนถึงวันที่ 19 สิงหาคม 2566 (เวลา 08.30 – 16.30 น.) ซึ่งสมาชิกสภาที่จะเสนอคำขอแปรญัตติแต่ปรากฏว่าไม่มีสมาชิกสภาท่านใดยื่นหนังสือคำขอแปรญัตติร่างข้อบัญญัติงบประมาณรายจ่ายประจำปีงบประมาณ 2567 แต่อย่างใด และจากการประชุมคณะกรรมการแปรญัตติในวันที่ 22 สิงหาคม พ.ศ.2566 เวลา 10.00 น. ณ ห้องประชุมสภาองค์การบริหารส่วนตำบลแหลม โดยคณะกรรมการแปรญัตติไม่มีการแก้ไขและมีมติยืนยันร่างข้อบัญญัติงบประมาณรายจ่ายประจำปีงบประมาณ 2567 ฉบับเดิม” จากที่คณะกรรมการแปรญัตติไม่มีการแก้ไขและมีมติยืนยันร่างข้อบัญญัติงบประมาณรายจ่ายประจำปีงบประมาณ 2567 ฉบับเดิม จึงเสนอให้ที่ประชุมพิจารณาว่าเห็นด้วยกับคณะกรรมการแปรญัตติฯที่ให้ยืนยันตามร่างข้อบัญญัติงบประมาณรายจ่ายฉบับเดิมหรือจะลงมติเป็นอย่างอื่นหรือไม่อย่างไร
มติที่ประชุมฯ 	ลงมติเห็นด้วยกับคณะกรรมการแปรญัตติให้ยืนยันตามร่างข้อบัญญัติงบประมาณรายจ่ายฉบับเดิมด้วยมติเสียงข้างมาก
	-มีมติเห็นด้วย 8 เสียง
	ไม่เห็นด้วย     - เสียง
	งดออกเสียง  1 เสียง
ประธานสภาฯ	(นายบรรยัด  แก้วมี) เมื่อที่ประชุมเห็นด้วยกับคณะกรรมการแปรญัตติฯเป็นอันว่าในวาระที่สอง (ขั้นแปรญัตติ) ที่ประชุมมีมติให้ยืนยันร่างข้อบัญญัติงบประมาณรายจ่ายประจำปีงบประมาณ พ.ศ. 2567 ตามร่างฉบับเดิม จึงได้หารือให้ที่ประชุมพิจารณาว่าจะลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2567  ในวาระที่สาม (ขั้นลงมติ) ต่อไปหรือไม่

ที่ประชุม	(นายประเคียง  หนูพันธ์ ส.อบต.หมู่ที่ 7) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เสนอให้สภาองค์การบริหารส่วนตำบลฯ พิจารณาลงมติร่างข้อบัญญัติงบประมาณรายจ่ายประจำปีงบประมาณ พ.ศ. 2567  ในวาระที่สาม (ขั้นลงมติ) ในการประชุม ครั้งนี้ตามลำดับต่อไป

ประธานสภาฯ	(นายบรรยัด  แก้วมี) ไม่ทราบว่ามีสมาชิกท่านใดเสนอเป็นอย่างอื่นหรือไม่

ที่ประชุม	-ไม่มี-

ประธานสภาฯ	 (นายบรรยัด  แก้วมี) เมื่อไม่มีสมาชิกท่านใดเสนอเป็นอย่างอื่นเพิ่มเติม  จึงขอให้ที่ประชุม  พิจารณาว่าจะให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2567   ในวาระที่สาม (ขั้นลงมติ) ในการประชุมครั้งนี้ต่อไปหรือไม่

มติที่ประชุม	-เห็นด้วยให้ลงมติร่างข้อบัญญัติงบประมาณรายจ่ายประจำปีงบประมาณ พ.ศ.2567 ในการประชุมครั้งนี้ตามลำดับต่อไปด้วยมติเสียงข้างมาก 
	-มีมติเห็นด้วย 8 เสียง
	ไม่เห็นด้วย     - เสียง
	งดออกเสียง  1 เสียง

	3.2 การพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567     ในวาระที่ 3  
	     ขั้นลงมติ
ประธานสภาฯ	(นายบรรยัด  แก้วมี) สำหรับขั้นแปรญัตติ สภาฯ ได้เห็นชอบร่างข้อบัญญัติงบประมาณรายจ่ายประจำปี 2567 ต่อไปจะเป็นการพิจารณาในวาระที่ 3 ขั้นลงมติ กระผมขอมติที่ประชุมสมาชิกสภาท่านใดเห็นชอบร่างข้อบัญญัติงบประมาณรายจ่ายประจำปี 2567 เพื่อตราเป็นข้อบัญญัติงบประมาณรายจ่ายประจำปี 2567 ในวาระที่ 3 ขั้นลงมติ โปรดยกมือขึ้นครับ
มติที่ประชุมฯ	-มีมติเห็นชอบ  8  เสียง
	ไม่เห็นชอบ      -  เสียง
	งดออกเสียง    1  เสียง

ประธานสภาฯ	(นายบรรยัด  แก้วมี) สำหรับวาระที่ 3 ที่ประชุมฯ มีมติเห็นชอบ ซึ่งก็มีมติเห็นชอบทั้งสามวาระ ในขั้นตอนต่อไป สภาฯ จะนำเสนอนายอำเภอหัวไทรได้พิจารณาลงนามข้อบัญญัติงบประมาณรายจ่ายประจำปี 2567 ในโอกาสต่อไป สำหรับวันนี้ก็ถือว่าการพิจารณาก็ได้เสร็จสิ้นครับ




			3.3 ญัตติขออนุมัติจ่ายขาดเงินสะสม
ประธานสภาฯ	(นายบรรยัด  แก้วมี) ต่อไปเป็นญัตติ 3.3 ญัตติขออนุมัติจ่ายขาดเงินสะสม ซึ่งอยู่ในมือสมาชิกทุกท่านแล้ว ต่อไปผมจะให้ท่านผู้บริหารได้นำเสนอญัตติ 3.3 ญัตติขออนุมัติจ่ายขาดเงินสะสมครับ เชิญครับ
นายก อบต.ฯ	(นายเสทือน  ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ   และผู้เข้าร่วมประชุม  ทุกท่านครับ สำหรับระเบียบวาระที่ 3 เรื่องเสนอเพื่อพิจารณา ญัตติ 3.3 ญัตติขออนุมัติจ่ายขาดเงินสะสม ด้วยพื้นที่ตำบลแหลม อำเภอหัวไทร จังหวัดนครศรีธรรมราช ราษฎรส่วนใหญ่มีอาชีพหลัก คือ เกษตรกรรม ปัจจุบันเกิดสถานการณ์ฝนทิ้งช่วงเป็นเวลานานทำให้พื้นที่ขาดแคลนน้ำในการทำการเกษตรกรรมพืชผลทางการเกษตรได้รับความเสียหายและเกษตรกรจำเป็นต้องใช้น้ำเพื่อทำเกษตรกรรมอย่างเร่งด่วน ซึ่งเหมืองน้ำในปัจจุบันมีลักษณะตื้นเขิน มีผักตบชวา วัชพืชและสิ่งกีดขวางทางน้ำเป็นจำนวนมาก ยากต่อการส่งน้ำไปยังปลายสายได้ ส่วนถนนที่ประชาชนใช้สัญจรสายบ้านท้ายโนต – บ้านเกาะสุด หมู่ที่ 9 สัญจรไปมาในการทำเกษตรกรรมและขนส่งผลผลิตทางการเกษตรของตนเอง หากแต่ถนนในการสัญจรไปมาปัจจุบันนั้นมีสภาพที่ทรุดโทรม เป็นหลุมเป็นบ่อบริเวณผิวถนน เป็นเหตุให้เวลาที่ราษฎรสัญจรไปมาเพื่อขนส่งผลผลิตทางการเกษตรนั้นไม่สะดวก เพื่อแก้ไขปัญหาความเดือดร้อนและตอบสนองต่อความต้องการของประชาชนในท้องถิ่นเห็นควรที่จะจ่ายขาดเงินสะสมเพื่อปรับปรุงซ่อมแซมถนนและขุดลอกกำจัดผักตบชวา วัชพืชและสิ่งกีดขวางทางน้ำ ดังกล่าว
	ซึ่งคณะผู้บริหารได้เล็งเห็นถึงความสำคัญของการแก้ไขปัญหาดังกล่าวตามอำนาจหน้าที่และการบริหารกิจการขององค์การบริหารส่วนตำบล  เพื่อประโยชน์ของประชาชนคณะผู้บริหารองค์การบริหารส่วนตำบลแหลม จึงได้มีมติเห็นชอบให้จ่ายขาดเงินสะสม ของงบประมาณรายจ่าย ประจำปี 2566 จำนวน  653,300  บาท  รวมเป็นเงินทั้งสิ้น  653,300 บาท  
	ดังนั้น เพื่อให้เป็นไปตามระเบียบกระทรวงมหาดไทย ว่าด้วยการรับเงิน การเบิกจ่าย การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติมถึง (ฉบับที่ 2) หมวด 8 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้
	(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด	
	 (2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบ
	 (3) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้ การใช้จ่ายเงินสะสมนั้นเป็นอันพับไป 
		ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำปีและกรณีฉุกเฉินที่มีสาธารณภัยเกิดขึ้น โดยคำนึงถึงฐานะการเงินการคลัง และเสถียรภาพในระยะยาว
		ดังนั้น จึงขอเสนอโครงการจ่ายขาดเงินสะสม ประจำปีงบประมาณ พ.ศ.2566 ต่อสภาองค์การบริหารส่วนตำบลแหลม (ตามรายการแนบท้าย) ดังนี้
		1.โครงการซ่อมแซมถนนสายบ้านท้ายโนต – บ้านเกาะสุด หมู่ที่ 9 ปริมาณงานซ่อมแซมถนนที่ชำรุดเสียหายเป็นหลุมบ่อ เป็นช่วงๆ ระยะทางรวม 900 เมตร กว้าง 5.00 เมตร โดยทำการรื้อผิวลาดยางและขุดรื้อคันทางเดิมแล้วบดทับ พร้อมเสริมพื้นทาง ปริมาณ หินคลุกไม่น้อยกว่า 225 ลบ.ม. เป็นไปตามแผนพัฒนาท้องถิ่น (พ.ศ.2566-2570) หน้าที่ 80 ลำดับที่ 82 แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบดำเนินงาน ค่าใช้สอย  ค่าบำรุงรักษาและซ่อมแซม งบประมาณ 330,000 บาท หน่วยงานที่รับผิดชอบกองช่าง
		2.โครงการจ้างเหมากำจัดผักตบชวา วัชพืชและสิ่งกีดขวางทางน้ำ คลองสายซอยบ้านนาโพธิ์-ซอยฉวี หมู่ที่ 1 ระยะความยาว 1,000 เมตร กว้าง 6.00 เมตร ปริมาณผักตบชวาวัชพืชและสิ่งกีดขวางทางน้ำ 300 ตัน เป็นไปตามแผนพัฒนาท้องถิ่น (พ.ศ.2566-2570) หน้าที่ 146 ลำดับที่ 8 แผนงานการเกษตรงานส่งเสริมการเกษตร         งบดำเนินงาน ค่าใช้สอย ค่าบำรุงรักษาและซ่อมแซม งบประมาณ 26,700 บาท หน่วยงานที่รับผิดชอบสำนักปลัด
		3.โครงการจ้างเหมากำจัดผักตบชวา วัชพืชและสิ่งกีดขวางทางน้ำ คลองสายพรุขี้กา-บ้านโคกสูง หมู่ที่ 4,6 ระยะความยาว 2,200 เมตร กว้าง 9.00 เมตร ปริมาณผักตบชวาวัชพืชและสิ่งกีดขวางทางน้ำ 990 ตัน เป็นไปตามแผนพัฒนาท้องถิ่น (พ.ศ.2566-2570) หน้าที่ 144 ลำดับที่ 1 แผนงานการเกษตรงานส่งเสริมการเกษตร งบดำเนินงาน ค่าใช้สอย ค่าบำรุงรักษาและซ่อมแซม งบประมาณ 86,600 บาท หน่วยงานที่รับผิดชอบสำนักปลัด
		4.โครงการจ้างเหมากำจัดผักตบชวา วัชพืชและสิ่งกีดขวางทางน้ำ คลองสายซอยเจริญสิน หมู่ที่ 4 ระยะความยาว 1,900 เมตร กว้าง 6.00 เมตร ปริมาณผักตบชวาวัชพืชและสิ่งกีดขวางทางน้ำ 570 ตัน เป็นไปตามแผนพัฒนาท้องถิ่น (พ.ศ.2566-2570) หน้าที่ 144 ลำดับที่ 2 แผนงานการเกษตรงานส่งเสริมการเกษตร งบดำเนินงาน ค่าใช้สอย        ค่าบำรุงรักษาและซ่อมแซม งบประมาณ 49,900 บาท หน่วยงานที่รับผิดชอบสำนักปลัด
		5.โครงการจ้างเหมากำจัดผักตบชวา วัชพืชและสิ่งกีดขวางทางน้ำ คลองสายซอยซอยนางแก้ว-บ้านโคกสูง หมู่ที่ 4,6 ระยะความยาว 2,100 เมตร กว้าง 8.00 เมตร ปริมาณผักตบชวาวัชพืชและสิ่งกีดขวางทางน้ำ 840 ตัน เป็นไปตามแผนพัฒนาท้องถิ่น (พ.ศ.2566-2570) หน้าที่ 145 ลำดับที่ 5  แผนงานการเกษตรงานส่งเสริมการเกษตร งบดำเนินงาน ค่าใช้สอย ค่าบำรุงรักษาและซ่อมแซม งบประมาณ 73,500 บาท         สำนักปลัด หน่วยงานที่รับผิดชอบสำนักปลัด
		6.โครงการจ้างเหมากำจัดผักตบชวา วัชพืชและสิ่งกีดขวางทางน้ำ คลองสายหน้าวัดแหลม – โรงสูบน้ำไฟฟ้าบ้านท้ายโนต หมู่ที่ 2,3,9 ระยะความยาว 2,200 เมตร กว้าง 9.00 เมตร ปริมาณผักตบชวาวัชพืชและสิ่งกีดขวางทางน้ำ 990 ตัน เป็นไปตามแผนพัฒนาท้องถิ่น (พ.ศ.2566-2570) หน้าที่ 146 ลำดับที่ 6 แผนงานการเกษตร งานส่งเสริมการเกษตร งบดำเนินงาน ค่าใช้สอย ค่าบำรุงรักษาและซ่อมแซม งบประมาณ86,600 บาท หน่วยงานที่รับผิดชอบสำนักปลัด
         รวมเป็นเงินทั้งสิ้น  653,300 บาท  (หกแสนห้าหมื่นสามพันสามร้อยบาทถ้วน)
		จึงขอยื่นญัตติขอความเห็นชอบญัตติ 3.3 ญัตติขออนุมัติจ่ายขาดเงินสะสม ต่อสภาองค์การบริหารส่วนตำบลแหลมเพื่อพิจารณาต่อไปครับ ขอบคุณครับ 

ประธานสภาฯ	(นายบรรยัด  แก้วมี) ตามที่ท่านนายกฯ ได้เสนอรายละเอียดตามระเบียบวาระที่ 3 เรื่องเสนอเพื่อพิจารณา ญัตติ 3.3 ญัตติขออนุมัติจ่ายขาดเงินสะสม ให้กับท่านสมาชิกฯ ได้พิจารณาแล้ว มีท่านสมาชิกฯ ท่านใดจะอภิปรายหรือข้อเสนอแนะอะไรบ้างเชิญครับ

ที่ประชุม	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านสมาชิกฯ ท่านใดอภิปราย ต่อไปกระผมจะขอมติที่ประชุมเห็นชอบเรื่องเสนอเพื่อพิจารณา 3.3 ญัตติขออนุมัติจ่ายขาดเงินสะสม โปรดยกมือขึ้นครับ
มติที่ประชุมฯ	-มีมติเห็นชอบ 8 เสียง
	ไม่เห็นชอบ  - เสียง
	งดออกเสียง  1 เสียง		
ระเบียบวาระที่  ๔	เรื่องอื่นๆ

ประธานสภาฯ	(นายบรรยัด  แก้วมี) ขอเรียนเชิญท่านสมาชิกฯ  มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายชีพ  ศรีสวัสดิ์ ส.อบต. หมู่ที่ 1  ) กราบเรียนท่านประธานสภาฯ ที่เคารพ ท่านสมาชิกฯ ผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขอขอบคุณคณะท่านผู้บริหารในการแก้ไขปัญหาเกี่ยวกับแหล่งน้ำเพื่อการเกษตร เช่น ได้ดำเนินการขุดลอกคูคลองและพัฒนาด้านต่างๆ ให้แก่ประชาชนในพื้นที่ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายชีพ  ศรีสวัสดิ์ ส.อบต. หมู่ที่ 1 มากครับที่ได้แจ้งการดำเนินการแก้ไขปัญหาในพื้นที่ มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(นายประเคียง  หนูพันธ์ ส.อบต. หมู่ที่ 7 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ เกี่ยวกับการดำเนินการแก้ไขปัญหาต่างๆ ในพื้นที่ เมื่อได้ทราบถึงปัญหาแล้วเข้าดำเนินการแก้ไขให้กับประชาชนเพื่อความปรองดองและพัฒนาทุกด้านไปพร้อมๆกันครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณนายประเคียง  หนูพันธ์ ส.อบต. หมู่ที่ 7 มากครับที่ได้แจ้งการดำเนินการแก้ไขปัญหาให้กับประชาชนในโอกาสต่อไป มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุม	(ว่าที่ ร.ต.อัษฎา  จันทร์คง ส.อบต. หมู่ที่ 10 ) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหาร และผู้เข้าร่วมประชุมทุกท่านครับ ขอขอบคุณทางกองช่างและผู้บริหารองค์การบริหารส่วนตำบลแหลม ที่ได้ดำเนินการแก้ไขปัญหาระบบน้ำประปาหมู่ที่ 10 ให้มีคุณภาพมากยิ่งขึ้น ขอบคุณครับ

ประธานสภาฯ	(นายบรรยัด  แก้วมี) ขอขอบคุณว่าที่ ร.ต.อัษฎา  จันทร์คง ส.อบต. หมู่ที่ 10 มากครับที่ได้แจ้งการดำเนินการแก้ไขปัญหาในพื้นที่ มีสมาชิกฯ ท่านใด มีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ

ที่ประชุมฯ	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านสมาชิกท่านใดมีข้อเสนอปรึกษาหารือในเรื่องใดต่อไป        ขอเรียนเชิญ นายกองค์การบริหารส่วนตำบลแหลมได้ชี้แจงและกล่าวสรุป เชิญครับ

[bookmark: _GoBack]นายกฯ	(นายเสทือน  ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ กระผมนายเสทือน  ถาวรนุรักษ์ ขอขอบคุณท่านประธานที่ได้ดำเนินการประชุมสภาฯ สมัยสามัญ สมัยที่ 3 ครั้งที่ 2/2566 เพื่อให้ท่านสมาชิกฯ ได้ให้ความเห็นชอบร่างข้อบัญญัติงบประมาณรายจ่ายประจำปี 2567 ในวาระที่ 2 และวาระที่ 3 ซึ่งทางคณะผู้บริหารจะนำงบประมาณรายจ่ายเพื่อแก้ปัญหาให้กับพ่อแม่พี่น้องประชาชนทุกมิติทุกด้าน เพื่อให้เกิดประโยชน์สูงสุดของประชาชน ในการจัดทำร่างข้อบัญญัติงบประมาณในแต่ละปี สำหรับปีนี้ก็ได้จัดทำด้วยความรอบคอบสำหรับกระผมเองก็ได้หยิบยกแผนพัฒนาตำบลนำมาสู่ร่างข้อบัญญัติฯ ต่อไปก็ได้นำเสนอเพื่อขออนุมัติจากอำเภอเพื่อประกาศใช้ในโอกาสต่อไป และขอขอบคุณท่านประธานฯ และท่าน ส.อบต.แหลม ทุกท่านที่ได้อนุมัติจ่ายขาดเงินสะสมเพื่อดำเนินการแก้ไขปัญหาให้กับประชาชนตำบลแหลม สำหรับข้อบัญญัติงบประมาณประมาณรายจ่ายประจำปีงบประมาณ 2567 นั้น อาจจะได้ไม่ครบทั้ง 10 หมู่บ้าน ในการดำเนินการสำหรับเงินสะสมที่มีอยู่ในขณะนี้มีอยู่ประมาณ หนึ่งล้านสามแสนบาท ซึ่งหากมีความจำเป็นในแต่ละหมู่บ้านหากสามารถดำเนินแก้ไขปัญหาส่วนหนึ่งก็สามารถดำเนินการได้ขึ้นอยู่กับความจำเป็นในการดำเนินโครงการในส่วนของงบกลางนั้นหากไม่มีการโอนงบประมาณฯเป็นค่ากระแสไฟฟ้า ก็อาจจะเพียงพอในการดำเนินการ โดยการดำเนินการจัดซื้อจัดจ้างที่ใช้งบประมาณไม่มากนัก สำหรับกิจการประปาก็ดีขึ้นตามลำดับ เรื่องคุณภาพน้ำก็มีการพัฒนาดีขึ้นสำหรับปัญหาเรื่องร้องเรียนก็น้อยลง หากพบปัญหาในเรื่องดังกล่าวก็จะดำเนินการแก้ไขปัญหาให้เร็วที่สุดเพื่อช่วยเหลือประชาชน โดยต่อไปจะลดใช้น้ำบาดาลและใช้น้ำผิวดินมากขึ้นโดยจะให้การประปาส่วนภูมิภาคได้เข้ามาดูแลเพื่อดำเนินการต่อไป สำหรับการแข่งขันกีฬาฟุตบอลอำเภอประจำปี 2566 ในวันที่ 30 สิงหาคม พ.ศ.2566 เวลา 17.30 น. ณ สนามฟุตบอลเทศบาลตำบลหัวไทร โดยจะมีการแข่งขันฟุตบอลประเภททีมหญิงโดยขอความร่วมมือทุกท่านได้เข้าร่วมให้กำลังใจนักกีฬาสำหรับกิจกรรมดังกล่าว และในวันที่ 31 สิงหาคม 2566 เวลา 13.00 น. ขอเชิญทุกท่านร่วมกิจกรรมโครงการส่งเสริมและพัฒนาคุณภาพชีวิตของผู้สูงอายุ ณ สถานีอนามัยเฉลิมพระเกียรติฯ บ้านหัวคลองแหลม อำเภอหัวไทร จังหวัดนครศรีธรรมราช และกิจกรรมประชุมคณะกรรมการจัดการชลประทาน (JMC) คลองระบายน้ำชะอวด-แพรกเมือง เพื่อสร้างความเข้าใจในหน้าที่การบริหารจัดการน้ำ กำหนดหลักเกณฑ์มาตรการการวางแผนการส่งน้ำ การแบ่งปันน้ำที่เป็นธรรมให้เกิดประโยชน์กับพื้นที่ชลประทานในแต่ละฤดูกาล และเตรียมความพร้อมรับสถานการณ์ช่วงฤดูฝนปี 2566 เพื่อให้การส่งน้ำและบำรุงรักษามีประสิทธิภาพเกิดประโยชน์อย่างทั่วถึง      ในวันที่ 31 สิงหาคม 2566 เวลา 13.30 น. จึงขอเรียนเชิญทุกท่านเข้าร่วมรับฟังกิจกรรมดังกล่าวด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณท่านนายกฯ มากครับ ต่อไปมีสมาชิกท่านใด                  จะปรึกษาหารือในเรื่องใด ขอเชิญได้เสนอเพิ่มเติมเชิญครับ

ที่ประชุม	(ไม่มีสมาชิกท่านใดอภิปราย)
ประธานสภาฯ	(นายบรรยัด  แก้วมี) หากไม่มีท่านใดอภิปรายวันนี้ผมขอขอบคุณสมาชิกทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.    
                                                                                                
		             		ลงชื่อ           ปรเมศวร์  ชุมทอง    ผู้บันทึกรายงานการประชุม
                                                                          ( นายปรเมศวร์  ชุมทอง)                                                                                                                                                     
                                                            	เลขานุการสภาองค์การบริหารส่วนตำบลแหลม         		                  
                                                               ลงชื่อ            บรรยัด   แก้วมี      ผู้ตรวจรายงานการประชุม
                                                                           ( นายบรรยัด   แก้วมี )
                                                               ประธานสภาองค์การบริหารส่วนตำบลแหลม
                                                                                                                                                                                                                                                               
ลงชื่อ                   เทียนชัย  หนูยิ้มซ้าย      ประธานกรรมการตรวจรายงานการประชุม
                   ( นายเทียนชัย หนูยิ้มซ้าย )
 สมาชิกสภาองค์การบริหารส่วนตำบลแหลม หมู่ที่ 5

   ลงชื่อ                   ประเคียง  หนูพันธ์       กรรมการตรวจรายงานการประชุม
                      ( นายประคียง   หนูพันธ์ )
สมาชิกสภาองค์การบริหารส่วนตำบลแหลม หมู่ที่ 7

   ลงชื่อ            ว่าที่ ร.ต.อัษฏา  จันทร์คง  เลขานุการกรรมการตรวจรายงานการประชุม
                              ( อัษฏา  จันทร์คง )
สมาชิกสภาองค์การบริหารส่วนตำบลแหลม หมู่ที่ 10	




สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 4 ครั้งที่ 1 ประจำปี     พ.ศ.2566 	
เมื่อวันที่....  ..เดือน..พฤศจิกายน...พ.ศ..2566.........







